Meclîsê Sûrîyeya Demokratîke (MSD) bi kombîyayîşê xo yo 6ê êlule ke Eyn Îsa de viraştbî de awanbîyayîşê Îdareyê Xoserîya Rojhelat û Vakurê Sûrîye kerdbî. No qerar Kongreya 3. de amebi girewtene. Kombîyayîş de Sîham Qeyro û Ferîd ETî bîbî hemserekê ci û 5 dîwanê meclîsî amebî dîyar kerdene.
Reyna Berîvan Xalide û Abdulhamîd El-Mîbaş zî sey Hemserekê Konseyê Caardişî yê Îdareyê Xoserî amebî weçînayene. Konseyê Caardişî nika zî amadekarîya îlankerdişê 10 konseyanê bînan keno. Komîteya Amadekarîye xebatan domnena û dima ra do 10 konsey û 7 buroyî bêrî akerdene.
Bi konseyê ke bêrî awan kerdene, do têlilîya îdare û şarî hîna baş bibo. Komîteya Amadekarîye ke 70 kesan ra pê yena, do eynî wext de seba awankerdişê konseyanê bînan xebatan taqîb bikera.
Heto bîn de nê konseyê bêrî awan kerdene, koordînasyonê mabênê şar û Îdareyê Xoserî bikerî. Bi no hawa do cîyayîya bac, vaya petrol û resnayîşî bêro wedarnayene.
